Sarie Kinder Speletjies
Van hierdie speletjies moet onder die toesig van ouers gespeel word. Ons het dit as kinders gespeel, maar ongelukkig kan kinders seerkry wanneer hulle dit speel. Ek persoonlik of my webblad kan nie verantwoordelik gehou word indien 'n ongeluk sou gebeur nie. Vra asseblief eers vir mamma of pappa voordat julle hierdie speletjies speel.
Ek is nie seker of al die speletjies reg is nie, ek skryf dit uit geheue uit. Indien u kan help met hierdie blad Kontak My asb.
Jy sit 'n stokkie op jou voet, skiet hom in die lug in en slaan hom met 'n ander stok. Almal kry 'n beurt. Jy gaan staan dan waar jou stokkie geval het en sit die stokkie op jou elmboog. Laat van hom en slaan hom weer met die ander stok. Wanneer almal 'n kans gehad het sit jy die stokkie onder jou ken en gooi dit van jou ken af en slaan die stokkie weer met die ander stok........wie die vêrste slaan wen!
Gewoontlik by 'n dam of rivier gespeel.
Neem 'n Wilger stok en sit 'n stukkie klei vooraan die punt van die stok. Die punt kan ook lekker natgemaak word voordat jy gooi. Swaai nou die stok en gooi dan soos wat jy met 'n visstok sou doen, onthou om nie die stok te los nie. Die een wie se klei die verste trek wen.
Almal sit in 'n kring op die vloer, een neem 'n ronde koekblik se deksel "die blikbord" draai dit en as die blikbord begin kantel roep jy iemand se naam wat dit dan moet gryp voor dit platval
Gebruik 'n blikbord of 'n ou skinkbord.
Almal sit in 'n kring en elkeen kry 'n geheime nommer wat in sy oor gefluister word.
Hy spin hom dadelik weer en roep weer 'n nommer uit.
Wie nie die bord betyds vang nie, is uit.
'n Mens probeer die sterkste opponent uitskakel deur sy nommer so vinnig na mekaar as moontlik te roep.
Die een wat die langste kan uithou, wen die speletjie.
Dis verwant aan Derdemannetjie.
Die kinders staan ook twee-twee agtermekaar in 'n kring. Die buitenste kring kan Adams en die binne kring Evas wees (of enige ander name). Daar is ook iemand wat met 'n slaanding regstaan en opdragte uitroep. Hy kan iets uitroep soos: "Evas, drie plekke na regs!" en dan moet al die Evas drie plekke aanbeweeg. Dan weer: "Adams vyf plekke na links" en so aan. As hy skree: "Evas, boompie verplant", moet hulle terughardloop na hul oorspronklike Adam toe en voor hom gaan staan. As hy skree: "Adam, boompie verplant", moet die Adam sy maat soek.